**OSNOVNA ŠOLA**

**LJUBNO OB SAVINJI**

**POROČILO O REALIZACIJI LDN ZA ŠOLSKO LETO 2013/2014**

V šolskem letu 2013/2014 je Osnovno šolo Ljubno obiskovalo 229 učencev v 13 oddelkih in 3 oddelkih podaljšanega bivanja.

Razred je izdelalo 229 učencev.

**Kadrovska zasedba**

Vzgojno-izobraževalno delo je opravljalo 28 pedagoških in strokovnih delavcev. Kadrovska zasedba je omogočala nemoteno delo.

**Prostorske razmere**

Prostorske razmere so bile ustrezne za nemoteno delo.

V šolskem letu 2013/2014 ni bilo večjih posegov v rekonstrukcijo šolskih stavb, ker smo v preteklih letih uspešno odpravili vse največje potrebe.po obnovi. Smo pa zaradi prehoda na elektronsko vodenje pedagoške dokumentacije kupili večje število računalnikov in pripadajoče opreme.

**Pouk**

Pouk je potekal v skladu s predmetnikom, učnimi načrti, smernicami za delo šole in pravilnikom o šolskem koledarju. Pouk v manjših učnih skupinah smo izvajali v vseh razredih, kjer je to bilo zakonsko dovoljenje pri pouku slovenščine, matematike in tujega jezika.

**Izbirni predmeti**

**7. razred:nemščina 1, likovno snovanje 1, izbrani šport – odbojka, sodobna priprava hrane, šolsko novinarstvo**

**8. razred:nemščina 2, likovno snovanje2 , šport za sprostitev, obdelava gradiv – umetne mase, življenje človeka na zemlji,šolsko novinarstvo**

**9.razred:nemščine 3, šport za zdravje, načini prehranjevanja, likovno snovanje, računalniška omrežja, retorika, šolsko novinarstvo, obdelava gradiv – umetne mase**

**Dopolnilni, dodatni pouk, interesne dejavnosti**

Program dopolnilnega in dodatnega pouka kakor tudi interesnih dejavnosti smo v celoti realizirali.

V preteklem šolskem letu je dopolnilni pouk potekal iz naslednjih predmetov:

- slovenščina

- matematika

- angleščina.

Dodatni pouk pa je bil organiziran za naslednje predmete:

- matematika

- slovenščina

- fizika

- kemija

- biologija

- angleščina

* zgodovina.

V preteklem šolskem letu so bile na naši šoli organizirane naslednje interesne dejavnosti oziroma obšolske dejavnosti:

- logika

- računalniški krožek

- odbojka I, II

- košarka

- plesne vaje

- planinski krožek

- judo

- rokomet

- likovno - oblikovalni krožek

- cici vesela šola

- mladinski pevski zbor

- otroški pevski zbor

- otroški pevski zbor v vrtcu in prvem razred

- knjižničarski krožek

- šolsko glasilo

- Gledališka igra

- bralna značka

- angleška bralna značka

- diatonična harmonika

- kolesarski izpiti

- Kaj veš o prometu

- folklorni krožek.

Praktično vse dejavnosti so se enkrat ali večkrat predstavile javnosti. Ob tem je bila šola nosilec skoraj vseh prireditev v občini tako z nastopajočimi kot organizatorji.

**Kulturni, naravoslovni, tehniški, športni dnevi, ekskurzije, šole v naravi**

Načrta naravoslovnih taborov nismo v celoti organizirali. Tabora za 6. in 8. razred sta odpadla zaradi žleda in so posledično bili domovi CŠOD zaradi varnosti zaprti.

Poletna šola plavanja je bila v zadnjem tednu avgusta 2013 v letovišču Pacug pri Fiesi. Udeležili so se je učenci5. razreda**.**

4. razred je imel naravoslovni tabor od 24.9.2012 do  28.9. 2012 v domu Fara.

5. razredje imel naravoslovni tabor v domu Štrk od 20.5. 2013  do 24.5. 2013.

Zimsko šolo v naravi  za učence7. razredasmo izvedli v mesecu decembru 2013 na Rogli.   
Za učence 3. razreda smo organizirali plavalni tečaj, ki je potekal v velenjskem zaprtem bazenu od 45.10. 2013 do 18.10. 2013.

**Fakultativni pouk**

Tudi v lanskem šolskem letu je na šoli potekal fakultativni pouk angleškega jezika za otroke iz vrtca ter prvega, drugega in tretjega razreda

V lanskem šolskem letu smo izvajali tudi fakultativni pouk nemškega jezika, za katerega so se prijavili učenci do 6. razreda.

Vse oblike fakultativnega pouka tujih jezikov je obiskovalo preko 80 učencev.

**Varstvo vozačev**

Skozi celo šolsko leto je bilo oganizirano varstvo vozačev zjutraj in v opoldanskem času. V jutranje varstvo je bilo vključenih okoli 60 učencev, v varstvo vozačev pa je bilo okoli 90 učencev.

**Šolska prehrana**

Brezplačno malico je imelo okoli 130 učencev. Število kosil se je skozi leto spreminjalo, povprečno pa je na šoli kosilo 75 učencev.

**Šolski prevozi**

Prevoz v šolo je organiziran na naslednji način:

- s pogodbenimi prevozi relacije: Radmirje, Okonina, Meliše, Juvanje, Savina, Primož, Ter, Rastke, Planina, Lučka meja.

**Realizacija programa dela učiteljskega zbora**

Pedagoške konference so bile posvečene ugotavljanju rezultatov vzgojno– izobraževalnega dela ter spremljanju novosti na pedagoškem področju.

**Delo s starši**

Delo s starši je potekalo na roditeljskih sestankih, govorilnih urah in odprtih urah za starše. V okviru skupnega roditeljskega sestanka smo organizirali predavanje za starše o problematiki zdravega prehranjevanja. Predavala je Emilija Pavlič. Predavanje je naletelo zelo pozitiven odmev starše. Udeležba na roditeljskem sestanku je bila odlična – preko 200 staršev. Vse te aktivnosti so bile realizirane v skladu z letnim delovnim načrtom.

Za starše otrok, ki so vstopali v osnovno šolo smo organizirali posebni roditeljski sestanek. Za lažje odločanje učencev in staršev za izbirne predmete v devetletki smo izdali katalog izbirnih predmetov.

**Mentorska mreža šol, aktivi**

V tem šolskem letu so delovale mentorske mreže šol, katerih so se naše učiteljice in učitelji v celoti udeleževali, saj so na njih sprotno spremljali novosti s strokovnega področja, načrtovanja pouka, poseben poudarek pa je bil namenjen izdelavi kriterijev za preverjanje in ocenjevanje znanja še posebej pa elektronskemu ocenjevanju nacionalnih preizkusov znanja. Kar nekaj ur izobraževanja je bilo posvečenih uvajanju elektronskega vodenja pedagoške dokumentacije, v katerega je naša šola vstopila v šolskem letu 2014/2015.

Na šoli so delovali aktiv razredne in aktiv predmetne stopnje, aktiv prve in druge triade, aktiv svetovalnih delavcev ter aktivi posameznih predmetov, ki so se sestajali po potrebi. Vsebina dela je bila tempirana predvsem na usklajevanje predmetnikov med posameznimi razredi in posameznimi predmetnimi skupinami, izdelavi kriterijev za ocenjevanje in določanje opisnikov. Pomembne so bile tudi obravnave vzgojne problematike ter delu z nadarjenimi učenci.

**Učbeniški sklad**

S pomočjo Ministrstva za šolstvo in šport smo v celoti formirali učbeniški sklad, kar pomeni, da šola razpolaga z vsemi učbeniki, katere smo določili za obvezne pri pouku ter še z nekaterimi drugimi, ki sicer niso obvezni, so pa priporočljivi. To pomeni, da so vsi učenci imeli možnost dobiti učbenike v šoli.

# Pevski zbori

Otroški in mladinski pevski zbor je vodil Mitja Venišnik. Zbora sta sodelovala na vseh pomembnih kulturnih prireditvah. Posebej izpoostavimo nastop Mladinskega pevskega zbora, ki je na državni reviji v Zagorju osvojil zlato priznanje.

Uspešen je bil tudi pevski zbor, ki ga sestavljajo otroci iz vrtca in prvega razreda, ki je nastopil na območni reviji. V šolskem letu 2013/2014 ga je vodila Suzana Štiglic. Slednja je vodila tudi nonet Planika, ki je nastopil na prenekaterih prireditvah.

.

**Knjižnica**

Šolska knjižnica je nemoteno delovala skozi celo leto. Delo je računalniško vodeno.

**Zdravstvena vzgoja**

Zobozdravstveni pregledi so bili realizirani v celoti, zdravstveni pa prav tako. Sodelovanje z zdravstvenimi in zobozdravstvenimi delavci je dobro.

Organizirali smo tudi naravoslovne dneve za posamezne razrede, kjer so učenci obravnavali zdravstveno problematiko, higieno, kontracepcijo,bolezni modernega časa itd. Pri organizaciji naravoslovnih dni nam je bila v veliko pomoč višja medicinska sestra Zdravstvenega zavoda Mozirje.

**Poklicno usmerjanje**

Ocenjujemo, da smo program poklicnega usmerjanja uspešno izvedli. Za učence in starše smo organizirali predstavitve šol in poklicev iz celjske regije. V okviru tehniških dni smo organizirali obiske nekaterih srednji šol iz celjske regije, še posebej tistih, ki izobražujejo za različne poklice, ki so v zadnjem času deficitarni.

**Nacionalni preizkusi znanja**

V preteklem šolskem letu so bili izvedeni nacionalni preizkusi znanja iz treh predmetov: slovenščine, matematike in biologije, ki so bili obvezni za vse učence devetega razreda.

Izvedli smo tudi nacionalne preizkuse znanja ob koncu drugega vzgojno– izobraževalnega obdobja iz sloveščine, matematike in angleščine.

Izvedba nacionalnih preizkusov znanja je bila brezhibna. Izbira učilnic ter nadzornih učiteljev je bila ustrezna in je izpolnjevala vse razpisane zahteve.

Ocenjujemo, da je bila motivacija učencev za pisanje na visokem nivoju, čeprav nacionalni preizkusi znanja niso bili več v funkciji vpisa v srednje šole.

**9. razred**

|  |  |  |  |
| --- | --- | --- | --- |
| Predmet | Povprečni odstotek  SLO | Povprečni odstotek  OŠ LJUBNO | Odstopanje |
| Slovenščina | 55,0 7% | 65,12 % | +10,05 % |
| Matematika | 53,39 % | 54,58 % | +1,19 % |
| Biologija | 47,46 % | 55,53 % | +6,07 % |

**6.razred**

|  |  |  |  |
| --- | --- | --- | --- |
| Predmet | Povprečni odstotek  SLO | Povprečni odstotek  OŠ LJUBNO | Odstopanje |
| Slovenščina | 62,10 % | 60,46 % | -1,64 % |
| Matematika | 48,30 % | 55,47 % | +7,17 % |
| Angleščina | 62,47 % | 64,91 % | +2,44 % |

**VRTEC LJUBNO**

V vrtec je bilo ob koncu šolskega leta vključenih okoli 85 otrok.

Otroci so razvrščeni v šest starostnih oddelkov. Večina otrok je vključenih v celodnevni program, ki traja 10 ur. Nekaj otrok pa obiskuje poldnevni program, ki traja 4–6 ur.

Posebno omembo si zasluži tečaj angleškega jezika za predšolske otroke, katerega že šesto leto obiskuje okoli 20 otrok iz vrtca. Ne pozabimo tudi na plesne vaje, obiske pri obrtnikih iz naše občine, obiske raznih ustanov v kraju, pa božičkovanje, pustovanje, Botro jeseni in druge obogatitvene dejavnostih našega vrtca.

Prav posebej pa je potrebno izpostaviti delovanje vrtčevskega pevskega zbora, ki ga vodi Suzana Štiglic, v času njene odsotnosti zaradi porodniškega dopusta pa Erika Jamnik in ki že kar pogumno in uspešno nastopa na različnih kulturnih prireditvah.

Pri raznovrstnih dejavnostih in prireditvah dajo svoj delež tudi starši naših otrok. Pomagali so zbirati najrazličnejše predmete, s katerimi smo okrasili okolico vrtca, v vrtec pa so prinesli marsikatero stvar, ki je še kako prav prišla pri vsakodnevnem delu v vrtcu.

.

**Rajko Pintar**

**Ravnatelj osnovne šole in vrtca**